62018TJ0585_INF
Rettens dom (Fjerde Afdeling) af 10. februar 2021 –Şanli mod Rådet
(Sag T-585/18)
»Fælles udenrigs- og sikkerhedspolitik – restriktive foranstaltninger truffet mod visse personer og enheder med henblik på at bekæmpe terrorisme – indefrysning af midler – liste over de personer, grupper og enheder, der er omfattet af indefrysningen af midler og økonomiske ressourcer – opretholdelse af sagsøgerens navn på listen – annullations- og erstatningssøgsmål – tilsidesættelse af formkrav – procesreglementets artikel 76, litra d) – afvisning«
1.
Retslig procedure – stævning – formkrav – fastlæggelse af søgsmålets genstand – identificering af den anfægtede retsakt – ingen formel angivelse i stævningen – identificering gennem den sammenhæng, hvori denne er blevet indgivet – formaliteten
(Art. 263 TEUF; Rådets afgørelse (FUSP) 2018/1084; Rådets gennemførelsesforordning 2018/1071)
(jf. præmis 28, 30, 31, 33 og 36)
2.
Retslig procedure – stævning – formkrav – fastlæggelse af søgsmålets genstand – kortfattet fremstilling af anbringenderne – abstrakt angivelse – Rådets eller Unionens retsinstansers forpligtelse til at rekonstruere sagsøgerens anbringender og argumenter – foreligger ikke – afvisning
[Rettens procesreglement, art. 76, litra d)]
(jf. præmis 38, 43 og 44)
3.
Retslig procedure – stævning – formkrav – fastlæggelse af søgsmålets genstand – påstand om erstatning fremsat for første gang i replikken – afvisning
[Art. 268 TEUF og 340 TEUF; Rettens procesreglement, art. 76, litra d) og e)]
(jf. præmis 48-51)
Sagens genstand
Søgsmål anlagt i henhold til dels artikel 263 TEUF med påstand om annullation af Rådets afgørelse (FUSP) 2018/1084 af 30. juli 2018 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse (FUSP) 2018/475 (EUT 2018, L 194, s. 144), og Rådets gennemførelsesforordning (EU) 2018/1071 af 30. juli 2018 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/468 (EUT 2018, L 194, s. 23), for så vidt som disse retsakter vedrører sagsøgeren, dels artikel 268 TEUF med påstand om erstatning for det tab, som ulovligheden af disse retsakter har medført.
Konklusion
1)
Sagen afvises.
2)
Dalokay Şanli betaler sagsomkostningerne.